पहिला हाली बिकाइल भोजपुरी फिलिम ‘बिगुल’ के रीमेक राईट्स
सिनेमा भोजपुरी के इतिहास में पहिला हाली कवनो भोजपुरी फिलिम के रीमेक राइट्स रिलीज से पहिलहीं बिका गइल. आ ई भइल भोजपुरी फिलिम ‘बिगुल’ संगे. एह फिलिम के गुजराती में बनावे के अधिकार फिलिम के रिलीज से पहिलहीं बिका गइल. आ ई गुजराती राईट्स खरीदलसि गुजरात के जानल मानल फिल्म निर्माण कम्पनी आर.ए. फिल्म्स. कंपनी के सर्वेसर्वा रूपांग आचार्य बतवलें कि ऊ फिलिम ‘बिगुल’ के ट्रेलर देखलें त देखलें कि एह फिल्म में एगो यूनिवर्सल सब्जेक्ट बा ई विषय उत्तर प्रदेश, बिहारे ना बलुक गुजरात, पंजाब हर जगहा मौजूद बा.
फिल्म ‘बिगुल’ के गुजराती वर्जन के नाम अबहीं तय नइखे भइल बाकिर एहमें गुजराती सिनेमा के बड़का सितारा काम करीहें.
(शशिकांत सिंह रंजन सिन्हा के रपट से)(20 Aug 12)
bho_Deva bho_Deva bho_Deva bho_Deva